En ældre kvinde i Frederikshavn gjorde det helt rigtige, og smækkede falsk hjemmehjælper ude.

Tirsdag omkring klokken 17 ringede det på døren hos en 84-årig kvinde i Frederikshavn. Udenfor stod en fremmed kvinde og sagde, at hun skulle tage den ældre kvindes blodtryk. - Men den ældre kvinde tror ikke, hun kommer fra hjemmeplejen, så hun få hende skubbet væk fra døren og får lukket og låst, fortæller vagtchef ved Nordjyllands Politi Per Vagn Nielsen. Politiet betragter sagen som et forsøg på tyveri, og advarer mod fremgangsmåden, der er set i Aalborg i slutningen af oktober. Her lykkedes det kvinden, der udgav sig for at være sygeplejerske, at stjæle blandt andet smykker fra to ældre kvinder. Den falske hjemmehjælper er ikke identisk med gerningsmanden fra oktober. Hun beskrives som spinkel med lys hus og mørkt hår. Hun er cirka 150 centimeter høj, og bar en hvis frakke.